Hardangervidda platoo - üllatavalt suur tasandik 1000 meetri kõrgusel merepinnast, veel kevadsuvel kaetud paksu lumega. Vana "hõbedateed" üle platoo sõites saab hea pildi ka keskmise norralase väärtushinnangutest, meile omase automarkide kultuse asemel üritab keskmine norralane hankida majakese mägedes. Jaak Kangilaski andmetel on selline igal kolmandal norralasel ja Hardangervidda platool sõites saab nendest mägionnidest päris hea ülevaate.